CPF สนับสนุนไข่ไก่ “ปันกันอิ่ม สู้ภัยโควิด-19”
CPF สนับสนุนไข่ไก่ในโครงการ "ปันกันอิ่ม สู้ภัยโควิด-19" แก่ผู้ว่าราชการจังหวัดขอนแก่น
7 เม.ย. 2563

นายสมศักดิ์ จังตระกุล ผู้ว่าราชการจังหวัดขอนแก่น รับมอบไข่ไก่สด CP จาก บริษัท เจริญโภคภัณฑ์อาหาร จำกัด (มหาชน) หรือ CPF เพื่อใช้ในการประกอบอาหารปรุงสุกพร้อมทาน สำหรับมอบแก่ผู้ยากไร้และคนว่างงานที่ได้รับผลกระทบจากสถานการณ์การแพร่ระบาดของโรคโควิด-19 สนับสนุนขอนแก่นเปิดปฎิบัติการ “ปันกันอิ่ม สู้ภัยโควิด-19” ตั้งโรงครัวทั้งจังหวัด
โดยมี นายอรรถกร ดูงาม ผู้แทนซีพีเอฟ พร้อมบุคลากรโรงงานผลิตอาหารสัตว์ซีพีเอฟขอนแก่น เป็นผู้ส่งมอบ ร่วมด้วย พล.ต.ต พุฒิพงศ์ มุสิกูล ผู้บังคับการตำรวจภูธรจังหวัดขอนแก่น และ นายเข็มชาติ สมใจวงษ์ ประธานกิตติมศักดิ์หอการค้าจังหวัดขอนแก่น ณ ศาลากลาง จ.ขอนแก่น